  Майя Бывальцева Ижкарысь дышетскись информатикая Сибырысь олимпиадалэн нырысетӥ люкетаз вормисе потӥз. Со сярысь ивортэ Новосибирскысь кун университетлэн пресс-службаез. Программированиелы ӵектэм вить задачаос пӧлысь тужгес секытсэ лэсьтыны быгатӥз экономикая но математикая 29 номеро лицейысь Савелий Кожевников гинэ, нош ужрадэ 500 адями пыриськиз. Олимпиадаын классъёслы люкиськон ӧвӧл, соин ик 7-тӥ классын дышетскисьёс 11-тӥ классэ ветлӥсьёсын одӥг радын вожвылъяськизы. Кыкетӥез, заочной, люкетэз ортчоз толалтэ, йылпумъянэз — тулыс. Отчы нырысетӥ кык люкетъёсызлэн призёръёсыз ӧтемын луозы. Олимпиадалы йылпумъянъёс Новосибирскысь кун университетэ но мукет вузъёсы пырыку лыдэ басьтӥськозы. Дышетскисьёслэн физикая но математикая Сибырысь олимпиадазы радъямын вал 1962-тӥ арын. Солэн валтӥсь ужпумез — пиналъёсты естественнонаучной тодметъёсты дышетонэ кыскон. Тегъёс: Дышетон Ижкар Удмуртия  